കരിവന്നൂര് ബാങ്ക് തട്ടിപ്പ്: പാര്ട്ടിയില് പരാതി നല്കി കാണാതായ മുന് സിപിഎം നേതാവ് തിരിച്ചെത്തി സുജേഷിനെ കാണാതായതുമായി ബന്ധപ്പെട്ട് കേസെടുത്തതിനാല് അദ്ദേഹത്തെ ഇന്ന് കോടതിയില് ഹാജരാക്കും. തൃശ്ശൂര്: സിപിഎമ്മില് ഏറെ കോളിളക്കം സൃഷ്ടിച്ച കരുവന്നൂര് ബാങ്ക് തട്ടിപ്പുമായി ബന്ധപ്പെട്ട് പാര്ട്ടിയില് പരാതി നല്കിയ മുന് സിപിഐഎം പ്രവര്ത്തകന് സുജേഷ് കണ്ണാട്ട് തിരിച്ചെത്തി. ഇയാളെ കാണാനില്ലെന്ന് കാണിച്ച് കുടുംബം നേരത്തെ പൊലീസില് പരാതി നല്കിയിരുന്നു. ഇന്ന് പുലര്ച്ചെ ഒന്നരയോടെയാണ് സുജേഷ് കണ്ണാട്ട് തിരിച്ചെത്തിയത്. കണ്ണൂരില് പോയതെന്നാണ് സുജേഷിന്റെ വിശദീകരണം. സുജേഷിനെ കാണാതായതുമായി ബന്ധപ്പെട്ട് കേസെടുത്തതിനാല് അദ്ദേഹത്തെ ഇന്ന് കോടതിയില് ഹാജരാക്കും. ശനിയാഴ്ചയാണ് സുജേഷിനെ കാണാനില്ലെന്ന് കാണിച്ച് സഹോദരന് പരാതി നല്കിയത്. മൊബൈല് ഫോണ് സ്വിച്ച് ഓഫായ നിലയിലായിരുന്നു. തുടര്ന്ന് വ്യാപക അന്വേഷണം നടക്കുന്നതിനിടെയാണ് സുജേഷ് തിരിച്ചുവരവ്. കരുവന്നൂര് ബാങ്ക് തട്ടിപ്പ് വിവാദമായതിന് പിന്നാലെ സുജേഷിനെ സിപിഐഎം പുറത്താക്കിയിരുന്നു. ബാങ്ക് അഴിമതിക്കെതിരെ താന് ഒറ്റയാള് സമരം നടത്തിയതാണ് പാര്ട്ടിയെ ചൊടിപ്പിച്ചതെന്നും ബാങ്ക് തട്ടിപ്പ് സിപിഐഎം നേരത്തെ അറിഞ്ഞില്ലെന്ന് പറയുന്നത് നുണയാണെന്നും സുജേഷ് കണ്ണാട്ട് നേരത്തെ പറഞ്ഞിരുന്നു.